སྐབས་དེར་ཁོང་གིས་གཙོ་བོ་༡༣༦༨ནས་༡༦༤༤བར་གྱི་རྒྱ་ནག་གི་མིང་རྒྱལ་རབས་དང་།༡༦༤༤ནས་༡༩༡༡བར་ཆིང་རྒྱལ་རབས་སྐབས་ཀྱི་ཡིག་ཆ་ལུང་འདྲེན་གྱིས་༡༩༤༩གོང་གི་རྒྱ་བོད་བར་གྱི་ལོ་རྒྱུས་སྐོར་གསུང་སྐབས།ཁོང་གིས་ད་ལྟ་རྒྱ་ནག་གཞུང་གིས་བོད་དེ་གནའ་རབས་ནས་རྒྱ་ནག་གི་ཆ་ཤས་ཡིན་ཟེར་གྱི་ཡོད་ན།གནའ་རབས་ལ་ངོས་འཛིན་ག་འདྲ་དགོས་སྐོར་དང་།མིང་རྒྱལ་རབས་དང་ཆིང་རྒྱལ་རབས་ནས་བརྒྱུད་༡༩༤༩སྔོན་བར་དུ་བོད་དེ་རྒྱ་ནག་གི་ཆ་ཤས་ཡིན་པའི་ཡིག་ཆ་ཁ་གསལ་གང་ཡང་མེད་པ་དང་།དེ་ཡང་གཙོ་བོ་ད་ལྟའི་བོད་རང་སྐྱོང་ལྗོངས་དེ་བོད་ལ་ངོས་འཛིན་བྱས་ན་རྒྱ་ནག་དང་ཐ་དད་ཡིན་པ་ཁ་གསལ་ཡོད་སྐོར།ད་ལྟའི་བོད་རང་སྐྱོང་ལྗོངས་ཀྱི་ཕྱི་ལ་ཡོད་མཁན་ཚོའི་ལོ་རྒྱུས་མགོ་རྙོག་ཆེ་བ་ཡོད་སྐོར་ཡང་གསུངས་སོང་།